Source: https://kozjansko.info/2018/10/primer-tekacevo-izlocili-glavni-dokaz-primer-na-tocki-nic/
Timestamp: 2020-05-25 00:54:37+00:00

Document:
Umori v Tekačevem: izločili glavni dokaz. Primer na točki nič - Kozjansko.info
11. 10. 2018 11. 10. 2018 Blaž Skok hišna preiskava, Kamenik, kronski dokaz, tekačevo, umor
Višje sodišče v Celju je pritrdilo okrožnemu sodišču v primeru Tekačevo izločilo kronski dokaz, športne copate zasežene Krisjanu Kameniku, glavnemu osumljencu za umore.
Kamenik se tako za primer Tekačevo ne bo verjetno nikoli več zagovarjal pred sodnikom. Pregon neznanih storilcev namreč zastara čez štiri leta, sam pa prestaja osemletno zaporno kazen v Italiji.
21. let po štirikratnem umoru v Tekačevem, ko so 4. marca 1997 pod streli morilca (ali več njih) umrli Frančiška in Štefan Poharc, lastnika domačije v Tekačevem, ter podnajemnici Helena in Viktorija Krošlin, se je primer vrnil skoraj na začetek.
Danes je namreč Višje sodišče v Celju iz dokaznega gradiva dokončno izločilo kronski dokaz v primeru Tekačevo, športne copate, ki so bili zaseženi na domu osumljenca Kristjana Kamenika. Njih odtis naj bi bil namreč identičnem tistemu, ki so ga našli na mestu štirikratnega umora, čeprav si forenziki glede tega niso bili enotni.
Znano je, da je Okrožno sodišče v Celju februarja letos izločilo kronskih dokaz. Sodiče je namreč takrat izločilo odredbo sodišča o hišni preiskavi, ki je bila leta 1997 opravljena na domu Kristijana Kamenika in v kateri so bili zaseženi športni copati. Sodišče je pritrdilo obrambi, da je bila hišna preiskava opravljena nezakonito in ni vsebovala obrazložitve preiskave. Torej so bili tudi pridobljeni športni copati nezakonito pridobljeno dokazno gradivo.
Na podlagi pritožbe tožilstva je nato višje celjsko sodišče odločalo ali bodo športni copati ostali med dokaznim gradivom. Sedaj je jasno, da je tudi višje sodišče pritrdilo okrožnemu, zato izginja še zadnjega malo upanja, da bi bil primer Tekačevo razrešen.
Za 24.ur je sicer državni tožilec Ivan Žaberl dejal, da tožilstvo kljub takšni odločitvi ne bo odstopilo od pregona v primeru Tekačevo in da policija še vedno obravnava ta primer. Zadeva bo sicer zastarala leta 2047, torej 50 let po zločinu, pregon neznanih storilcev pa čez štiri leta. Slednje pa pomeni, da Kamenik zaradi primera Tekačevo po vsej verjetnosti ne bo več sedel na zatožno klop. Kamenik namreč prestaja osemletno zaporno kazen v Italiji. Obtožen je bil zaradi preprodaje drog.
Oznake: hišna preiskava, Kamenik, kronski dokaz, tekačevo, umor
← Delovna mesta na KiO in v Celju z okolico: slaščičar, maser, geodet, psiholog, direktor …
Oglejte si videorazglednico Kozjega izpod rok učencev OŠ Kozje (video) →

References: sodišče 
 sodišče 
 sodišče 
 Sodišče 
 sodišče 
 sodišče